Številka: 478-30/2022-14

Datum: 5. 10. 2022

**OBČINSKEMU SVETU**

**OBČINE TRŽIČ**

**ZADEVA: Ukinitev statusa javnega dobra oziroma družbene lastnine v splošni rabi**

V skladu z 29. členom Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A in 80/20 – ZIUOOPE) in 18. členom Statuta Občine Tržič (Uradni list RS, št. 19/13, 74/15), vam pošiljam v obravnavo in sprejem točko:

|  |
| --- |
| **UKINITEV STATUSA JAVNEGA DOBRA OZIROMA**  **DRUŽBENE LASTNINE V SPLOŠNI RABI** |

V skladu z 21. členom Statuta Občine Tržič in 55. člena Poslovnika Občinskega sveta Občine Tržič bo kot poročevalec na seji Sveta in delovnih teles sodelovala:

Vodja Urada za okolje in prostor, ga. Jasna Kavčič, univ. dipl. inž. grad.

**PREDLOG SKLEPA:**

1. **Sprejme se sklep o ukinitvi statusa javnega dobra oziroma družbene lastnine v splošni rabi na nepremičninah:**

* **parc. št. 672/1 k.o. 2143 Tržič,**
* **parc. št. 854/3 k.o. 2145 Leše,**
* **parc. št. 854/6, 854/7, 854/8, 854/9, 854/10 k.o. 2147 Križe,**

**kar se objavi v Uradnem listu Republike Slovenije.**

1. **Pri nepremičninah iz prejšnje točke se v zemljiški knjigi izbriše status javnega dobra oziroma družbene lastnine v splošni rabi in se vknjiži lastninska pravica na ime Občina Tržič, Trg svobode 18, Tržič, matična številka 5883547000.**

**Dušan Bodlaj,**

**podžupan v začasnem**

**opravljanju funkcije župana**

**OBRAZLOŽITEV:**

Pri nepremičninah parc. št. 672/1 k.o. 2143 Tržič in parc. št. 854/3 k.o. 2145 Leše je v zemljiški knjigi kot lastnik vknjiženo Javno dobro, pri nepremičninah parc. št. 854/6, 854/7, 854/8, 854/9, 854/10 k.o. 2147 Križe pa Družbena lastnina v splošni rabi. Navedene nepremičnine ne služijo več namenu javnega dobra, ker v naravi predstavljajo pripadajoča zemljišča k stavbam v zasebni lasti oziroma kmetijska zemljišča.

Nepremičnina parc. št. 672/1 k.o. 2143 Tržič v naravi predstavlja povečini travnato kmetijsko zemljišče, delno pa na to nepremičnino sega del stavbe št. 823 k.o. 2143 Tržič. Javni dostop do zemljišč na predmetnem območju poteka po drugih parcelah, in sicer večinoma po parc. št. 671/1 k.o. 2143 Tržič. Nepremičnina parc. št. 854/3 k.o. 2145 Leše predstavlja pripadajoče zemljišče stavbe z naslovom Leše 10, na tej nepremičnin pa delno stojita stavbi št. 180 in 182 k.o. 2145 Leše. Nepremičnine parc. št. 854/6, 854/7, 854/8, 854/9, 854/10 k.o. 2147 Križe v naravi predstavljajo travnato zemljišče, ki se po namenski rabi nahaja v območju kmetijskih zemljišč.

Izvzem iz javnega dobra oziroma družbene lastnine v splošni rabi zgoraj navedenih nepremičnin je utemeljen, saj splošna raba teh nepremičnin ni potrebna in se z enakim namenom splošne rabe uporabljajo druga zemljišča, poleg tega pa je izvzem iz javnega dobra oziroma družbene lastnine v splošni rabi pogoj za razpolaganje s temi nepremičninami.

Priloge:

* osnutek sklepa o ukinitvi statusa javnega dobra,
* skice nepremičnin.

|  |  |
| --- | --- |
| Pripravila:  Jasna Kavčič, univ. dipl. inž. grad.,  vodja Urada za okolje in prostor  Tomaž Ropret, univ. dipl. prav.,  višji svetovalec II | Klemen Srna, univ. dipl. pol.  DIREKTOR OBČINSKE UPRAVE |